Rakverb

Er yezhoniezh e vez implijet an termen rakverb (saozneg : preverb) evit komz dreist-holl eus elfennoù yezhadurel staget ouzh penn-kentañ ar verboù er yezhoù  kaokazek hag ivez er yezhoù kadoek hag er yezhoù algonkek. Implijet e vez an hevelep termen evit ober dave da elfennoù yezhadurel disheñvel implijet e sinaeg.

Disheñvel eo ar rakverboù diouzh rakgerioù verbel all dre ma vez implijet an termen "rakverb" evit komz eus elfennoù staget ouzh deroù ur verb e yezhoù resis evel ar re meneget a-us dre ma tenn ar c'hengerioù-se da elfennoù a zo peurliesañ er-maez eus morfologiezh ar verb, evel da skouer lec'hiadur an anvioù-kadarn pe an anvioù war-eeun.

En oubic'heg
E yezhoù kaokazek ar gwalarn evel an oubic'heg e c'hell seurt rakverboù mont en-dro evel anvioù-kadarn pe elfennoù lec'hiañ, da lavaret eo ez eo heñvel o ferzh ouzh hini an araogennoù, da skouer :

sæbghjawq'anayt'sæ-bghja-w-q'a -nayt'1SG-PVB-2SG-kaozeal -amdremenedO kaozeal diwar ma fenn e oas
E jorjieg 
Er yezhoù kartvelek evel ar jorjieg e talvez ar rakverboù dreist-holl da lakaat kemm etre an amzer-vremañ hag an amzer-da-zont. Staget e vezont war-eeun ouzh penn-kentañ al lieselfenn verbel pe "mts'k'rivi : 
aketebs ("en ober a ra") kv. gaaketebs ("en ober a raio")
vtser ("o skrivañ emaon") kv. davtser ("skrivañ a rin")
E sinaeg
E sinaeg (mandarineg) hag e meur a yezh sinaek all e vez implijet an termen rakverb evit komz eus ur rummad gerioù resis, dezhe sterioù kevatal da hini an araogennoù e yezhoù evel ar brezhoneg daoust dezhe em zerc'hel evel verboù hervez kevreadurezh ar sinaeg. Staget e vezont dirak an anv e reont dave outañ. A-hend-all ez implijer aliesoc'h an termen "kenverboù]]" evit komz eus an elfennoù yezhadurel-mañ.
Emdroadur ar ger
Dindan ar stummoù rag-verb ha rhagverv e kaver ar ger e Geriadur Gregor Rostren e 1732Rostren 1732 : pennger « adverbe » (p. 14). ha dindan ar stummoù rhak-verv ha rhak-verb e 1738Rostren 1738, p. 159., savet moarvat diwar skouer ar ger kembraek rhagferf. Hogen ar ster « adverb » en doa ar ger-se a zo aet da gozhFavereau 1997 : pennger « adverbe » (p. 790).. Implijet eo bet rakverb evel troidigezh ar ger gallek préverbe e 1984Hemon & Étienne 1992: p. 203. ha testeniekaet eo gant ar ster-se c'hoazh e 2012Ménard 2012: pennger « préverbe » (p. 1079)..

Levrlennadur
 Favereau, F. (1997), Geriadur ar brezhoneg a-vremañ, 4vet embannadur, Montroulez: Skol Vreizh.
 Gregor Rostren (1732), Dictionnaire françois-celtique ou françois-breton, Roazhon.
 Gregor Rostren (1738), Grammaire françoise-celtique ou françoise-bretonne, Roazhon.
 Hemon, R. & Étienne, G. (1992), Lavar 08, Kintin : Preder.
 Ménard, M. (2020) : Dictionnaire français-breton, eil embannadur. Ar C'houerc'had : An Alarc'h Embannadurioù 

Gwelit ivez
 Rannig-verb
Notennoù

Rummad:Verb